Alberto Fernández critica a Colau per "consentir" la independència
El líder del PP a l'Ajuntament de Barcelona, Alberto Fernández, ha criticat aquest divendres a l'alcaldessa, Ada Colau, per "consentir la independència", després d'anunciar la possible abstenció de BComú en el ple extraordinari que se celebrarà per decidir si la ciutat s'adhereix a l'AMI.
Fernández ha criticat la passivitat de Colau, i ha afirmat que el PP rebutjarà l'adhesió de Barcelona a l'AMI "perquè no solament és un absurd, sinó que és contrari a l'ADN Barceloní", ha sentenciat en un comunicat.
Ha lamentat que el ple, que es preveu celebrar abans del 27S, serà un acte preelectoral i partidista més, i ha asseverat que Barcelona "sempre ha estat antídot de l'independentisme, una ciutat de llibertat, plural, cosmopolita, capital de Catalunya i gran capital d'Espanya".